OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 2 Pv 230/15/1103-26	Bratislava III 25.08.2016 
EEČ: 2-10-204-2016

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX
väzba: nie 
ktorá je trestne stíhaná pre trestný čin:
- Prečin Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava III zo dňa 17.6.2015 spisová značka 2 Pv 230/15/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Dňa 07.04.2015 v čase od 00.00 hod. do 03.00 hod. v Bratislave na ulici Pri starej prachárni 13 XXXXX fyzicky napadla svoju matku – XXXXX a to tak, že prišla do spálne, kde začala matke nadávať a udierať ju päsťami po celom tele, za nohy ju stiahla na zem, kde jej vytrhla vlasy, pričom sa matky zastal otec obvinenej – XXXXX, nar. XXXXX, ktorý obvinenú chytil za obe ruky, na čo ho obvinená pohrýzla do pravej ruky a ďalej ho udierala rukami po tele, čím poškodenej XXXXX spôsobila zranenia: pomliaždenie a odreniny tváre, krku, vlasatej časti hlavy, oboch predlaktí, prstov oboch rúk, pomliaždenie pravej strany hrudníka s dobou liečenia v trvaní 7 – 8 dní a hospitalizáciou v trvaní 7 dní a poškodenému XXXXX spôsobila zranenia: povrchovú tržnú ranu na pravej ruke a pomliaždenie ľavého bedrového kĺbu s dobou liečenia v trvaní 5 dní.    

Uznesením prokurátora Okresnej prokuratúry Bratislava III zo dňa 17.6.2015, spisová značka 2 Pv 230/15/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Prokurátorka Okresnej prokuratúry Bratislava III uznesením sp. zn. 2Pv 230/15/1103 zo dňa 17.06.2015, právoplatné dňa 30.06.2015 podmienečne zastavila podľa § 216 ods. 1 Tr. por. trestné stíhanie vedené proti obv. XXXXX stíhanej pre prečin ublíženia na zdraví podľa § 156 ods. 1, ods. 2  písm. a) Trestného zákona na tom skutkovom základe, že

dňa 07.04.2015 v čase od 00.00 hod. do 03.00 hod. v Bratislave na ulici Pri starej prachárni 13 XXXXX fyzicky napadla svoju matku – XXXXX a to tak, že prišla do spálne, kde začala matke nadávať a udierať ju päsťami po celom tele, za nohy ju stiahla na zem, kde jej vytrhla vlasy, pričom sa matky zastal otec obvinenej – XXXXX, nar. XXXXX, ktorý obvinenú chytil za obe ruky, na čo ho obvinená pohrýzla do pravej ruky a ďalej ho udierala rukami po tele, čím poškodenej XXXXX spôsobila zranenia: pomliaždenie a odreniny tváre, krku, vlasatej časti hlavy, oboch predlaktí, prstov oboch rúk, pomliaždenie pravej strany hrudníka s dobou liečenia v trvaní 7 – 8 dní a hospitalizáciou v trvaní 7 dní a poškodenému XXXXX spôsobila zranenia: povrchovú tržnú ranu na pravej ruke a pomliaždenie ľavého bedrového kĺbu s dobou liečenia v trvaní 5 dní.   

Podľa § 216 ods. 2 Tr. por. prokurátorka určila obvinenej skúšobnú dobu 12 mesiacov, ktorá začala plynúť od právoplatnosti uvedeného uznesenia, tzn. od 30.06.2015. Skúšobná doba uplynula dňom 30.06.2016.

Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Po uplynutí skúšobnej doby podmienečného zastavenia trestného stíhania boli vyžiadané listinné doklady za účelom zistenia, či obvinená XXXXX, XXXXX splnila všetky zákonné podmienky na osvedčenie sa.  

Z vyžiadaných listinných dokladov vyplýva, že obvinená XXXXX sa v skúšobnej dobe podmienečného zastavenia trestného stíhania nedopustila žiadnej trestnej činnosti. Z výpisu z Ústrednej evidencie priestupkov MV SR je zrejmé, že obvinená nebola    v skúšobnej dobe postihnutá za priestupok. 

Na základe vyššie uvedených skutočností je možné konštatovať, že obvinená XXXXX v skúšobnej dobe viedla riadny život a splnila tak podmienky pre vyslovenie osvedčenia. 

	Podľa § 217 ods. 4 Tr. por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania /§ 9 ods. 1 písm. e) Tr. por./.

	Nakoľko boli splnené všetky podmienky pre postup podľa § 217 ods. 1 Tr. por., rozhodla som tak, ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Silvia Stružová
prokurátorka